
Parlamentul României

Camera Deputaţilor

Comisia pentru apărare, ordine                                                         Bucureşti, 21.05.2003

publică şi siguranţă naţională                                                            P.l. 213/2003

Nr.32/261
AVIZ

asupra propunerii legislative pentru modificarea Legii nr. 105/1996 privind evidenţa populaţiei şi cartea de identitate
În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare cu propunerea legislativă pentru modificarea Legii nr.105/1996 privind evidenţa populaţiei şi cartea de identitate, trimisă comisiei noastre cu adresa nr.213 din 7 aprilie 2003 şi înregistrată cu nr.32/261 din 07.04.2003.
Potrivit prevederilor art.60 din Regulamentul Camerei Deputaţilor, în şedinţa din        20 mai 2003, membrii comisiei au examinat propunerea legislativă, expunerea de motive, precum şi avizul Consiliului Legislativ, nr.517/1.04.2003, referitor la aceasta , constatând următoarele:

· Propunerea legislativa prevede modificarea termenului de valabilitate al carţii de identitate provizorii de la un an la cinci ani,  dar acest termen este, totuşi, mult prea mare pentru a delimita o stare de provizorat.

· Modificarea propusă la articolul 18, prin adăugarea sintagmei " inclusiv cu privire la stabilirea fără forme legale la o altă adresă decât cea de domiciliu" ar conduce la inaplicabilitatea celorlalte prevederi ale acestui articol, aşa cum a fost modificat prin Ordonanţa de urgenţă a Guvernului nr.96/2000.

Având în vedere constatările de mai sus, membrii comisiei au hotărât să nu acorde aviz

favorabil pentru această propunere legislativă.

În raport de obiectul şi conţinutul său, propunerea face parte din categoria legilor organice.

